تورکیه پرزیدنتی رجب طیب اردوغان ماجاریستانا رسمی سفره گئدیب.
جمهور باشقانی رجب طیب اردوغان ماجاریستان-دا اؤلکه پرزیدنتی یانوش آدر طرفیندن رسمی مراسیمله قارشیلانیب.
سواری دسته‌نین موشایعیتی ایله گئتدیگی پرزیدنت ساراییندا اردوغان و خانیمی امینه اردوغان همکاری آدر و خانیمی آنیتا هرجزگه قارشیلاییب.
ایکی پرزیدنت مراسیم ساحه‌سیندکی یئرلرینی قبول ائتدیک‌دن سونرا اؤلکه‌لرین میللی هیمن‌لری (سرود) سسلنیب.
سونرا اردوغان و آدر نماینده هئیت‌لرینی بیر-بیرینه تقدیم ائدیب.
تکبتک گؤروش‌دن سونرا هئیتلراراسی گؤروشه کئچیلیب.
خاطیرلاداق کی، رجب طیب اردوغان ماجاریستانا حیات یولداشی امینه اردوغان، جمهورباشقانلیغی سؤزچوسو ابراهیم کالین، خاریجی ایشلر ناظیری مولود چاووش اوغلو ، تیجارت ناظیری روحسار پئکجان، نقلیات و آلت یاپی ناظیری مهمت جاهیت تورهان، جمهور باشقانلیغی اینفورماسیون رهبری فخرالدین آلتوب، عدالت و اینکیشاف پارتیسی‌نین (آک پارتی) صدر معاوینی جودت ییلمازلا گئدیب.
ایکی گون داوام ائده‌جک سفرده تورکیه پرزیدنتی ماجار همکاری یانوش آدرله یاناشی، ماجاریستان پارلامنتی‌نین صدری لازلو کوور و باش ناظیر ویکتور اوربانلا گؤروشه‌جک.
گؤروش‌لرده ایکی طرف‌لی موناسیبت‌لرین اینکیشاف ائتدیریلمه‌سی اوچون آتیلماسی لازیم اولان آددیم‌لار موذاکیره ائدیله‌جک. تورکیه-آوروپا بیرلیگی موناسیبت‌لری، غیری- مونتظم گوچ  و تروریزمله موباریزه ده ماسا‌داکی دیگر باش‌لیق‌لار اولا‌جاق.
سفر چرچیوه‌سینده اردوغان باش ناظیر اوربانلا بیرلیکده پایتاخت بوداپست-ده گول بابا توربه‌سی‌نین رسمی آچیلیشینی حیاتا کئچیره‌جک.
او، همچنین تورکیه-ماجاریستان بیزنس فوروموندا دا ایشتیراک ائده‌جک.
